

**LIETUVOS RESPUBLIKOS PREZIDENTAS**

**DEKRETAS**

**Dėl LIETUVOS RESPUBLIKOS PREZIDENTO 2000 M. VASARIO 11 D. DEKRETO NR. 767 „DĖL GINKLUOTO PASIPRIEŠINIMO (REZISTENCIJOS) DALYVIŲ-KARIŲ SAVANORIŲ APDOVANOJIMO VYČIO KRYŽIAUS 4-OJO LAIPSNIO ORDINU“ PAKEITIMO**

2015 m. rugsėjo 18 d. Nr. 1K-438

Vilnius

**1 straipsnis.**

Vadovaudamasi Lietuvos Respublikos valstybės apdovanojimų įstatymo 18 straipsnio 1 dalimi ir atsižvelgdama į Lietuvos gyventojų genocido ir rezistencijos tyrimo centro 2015 m. rugsėjo 2 d. kreipimąsi bei Valstybės apdovanojimų tarybos išvadą,

p a k e i č i u Lietuvos Respublikos Prezidento 2000 m. vasario 11 d. dekreto Nr. 767 „Dėl ginkluoto pasipriešinimo (rezistencijos) dalyvių-karių savanorių apdovanojimo Vyčio Kryžiaus 4-ojo laipsnio ordinu“ 1 straipsnį ir jį išdėstau taip:

„**1 straipsnis.**

Vasario 16-osios – Lietuvos valstybės atkūrimo dienos proga Vyčio Kryžiaus 4-ojo laipsnio ordinu a p d o v a n o j a m i ginkluoto pasipriešinimo (rezistencijos) dalyviai – kariai savanoriai, didvyriškai gynę Lietuvos laisvę ir nepriklausomybę:

Vytautas BALSYS-UOSIS – Vietinės rinktinės karys, Tauro apygardos Geležinio vilko rinktinės partizanas;

Petras GATAVECKAS-ŠTURMANAS – Vyčio apygardos partizanas, 1953 m. Norilsko sukilimo dalyvis;

Steponas GIEDRIKAS-GIRIETIS (po mirties) – Vyčio apygardos Pilėnų tėvonijos vadas;

Liudas REKAŠIUS-VĖTRA (po mirties) – Žemaičių apygardos Šatrijos rinktinės vadas;

Petras RUIBYS-GARBŠTAS (po mirties) – Lydžio rinktinės vadas;

Bronius STASIUKAITIS (po mirties) – 1941 m. birželio 22–28 d. sukilimo dalyvis;

Pranas ŠVILPA-BARZDYLA (po mirties) – Vytauto apygardos Sakalo rinktinės vadas;

Juozas VALIULIS PETKEVIČIUS-STEIGVILA – Žemaičių apygardos partizanas.“

Respublikos Prezidentė Dalia Grybauskaitė